Videón a vérpezsdítõ hangú Nissan Juke-R
Már kész van, de még teszteli a Nissan a 480 lóerõs kis szabadidõ-autót.
Még több fotó a Nissan Juke-R-rõl a galériában. Kattintson a képre!

Hihetetlennek tûnt az ötlet, de a Nissan mégis elkészítette a világ elsõ szupersportkocsi-motoros kis szabadidõ-autóját. A GT-R 480 lóerõs 3,8-as V6-osával szerelt Juke-R úgy fest, mint ha a városi SUV egy tuningcsomagot kapott volna, de ez a gyári átalakítás jóval több egyszerû felpiszkálásnál.

Az autó már készen van, nemsokára kezdõdnek a hivatalos tesztek, bár nem valószínû, hogy a Nissan valóban gyártani szeretné az autót, melynek már puszta létezése is elég ahhoz, hogy a japán márkára irányítsa a figyelmet.

A cég ígérete szerint nem csupán egy motorcserérõl van szó, a látványos mattfeketére fényezett kasztni alatt egy közel olyan élvezetes autó bújik meg, mint maga a GT-R. Amíg tartanak a tesztek, a Nissan bemutatott néhány képet és videót, melyeken látható és hallható mindaz, amit ezzel a bizarr projekttel üzenni akarnak a piacnak a japánok.
Nissan Juke-R japán autó szabadidõ-autó Nissan Juke Nissan autós hír